পরিশেষে বলতে চাই মুক্তিযুদ্ধে ভারতের অবদান ও ত্যাগের কথা বাংলার মানুষ কোনদিন ভুলবে না ভুলতে পারে না। আমাদের দেশের একটি মহল যতই ভারতবিরোধিতার জিগির তুলুক না কেন, তা হালে পানি পায়নি। কেননা, ভারত বার বার প্রমাণ করেছে তারা আমাদের পরীক্ষিত বন্ধু ও নিরাপদ প্রতিবেশী। আর বাংলাদেশ ও এদেশের মানুষও ভারতকে সুপ্রতিবেশী হিসেবেই বিবেচনা করে থাকে। আর ভারতের বর্তমান মোদী সরকার এবং শেখ হাসিনার সরকারের মধ্যে যে আন্তরিকতা ও সৌহার্দপূর্ণ সম্পর্ক সৃষ্টি হয়েছে তা অব্যাহত থাকলে প্রতিবেশী দু’দেশই লাভবান হবে। এটাই এখন বিশ্বরাজনীতির চরম বাস্তবতা।